

**Hysbysiad Preifatrwydd – Gwasanaethau Datblygu – Rheolaeth Ddatblygu**

Mae'r hysbysiad hwn yn egluro pa wybodaeth mae'r Cyngor ei hangen er mwyn prosesu ymholiadau o flaen ceisiadau, ceisiadau cynllunio a phob cais neu apêl cysylltiedig, Cytundebau Cymal 106 a chwynio gorfodaeth. paratoi’r Cynllun Datblygu Lleol. Mae angen i'r Cyngor gasglu, storio a phrosesu gwybodaeth bersonol sy’n berthnasol i’r rheini sy’n cyflwyno ceisiadau a phobl sy’n sylwi ar geisiadau. Mae'r Cyngor yn rhoi mesurau ar waith i warchod preifatrwydd unigolion ym mhob rhan o'r broses.

**Pwy sy'n gyfrifol am eich gwybodaeth?**

Caiff pob gwybodaeth bersonol ei dal a'i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth am rôl y Rheolydd Data, y Swyddog Diogelu Data a manylion cyswllt y Cyngor, edrychwch ar y dudalen 'Diogelu Data' ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni ei hangen?**

Mae’n bosibl y bydd Cyngor Bwrdeistref Sirol Blaenau Gwent yn casglu’r wybodaeth ganlynol:

* Enw a chyfeiriad
* Manylion Cyswllt gan gynnwys cyfeiriad e-bost
* Gwybodaeth arall y gellwch ei chyflwyno fel rhan o’r broses ymgeisio

Byddwn yn defnyddio’r wybodaeth hon i brosesu eich cais neu sylwadau a dderbynnir.

**Pam ein bod angen eich gwybodaeth?**

Rydym angen yr wybodaeth er mwyn cyflawni’n dyletswyddau o dan:

Deddf Gynllunio Gwlad a Thref 1990 a Rheoliadau cysylltiedig

Deddf Gynllunio (Adeiladau Rhestredig ac Ardaloedd Cadwraeth) 1990

Deddf Gynllunio (Cymru) 2015 sy’n diwygio Deddfau 1990 a 2004

Gorchymyn Cynllunio Gwlad a Thref (Gweithdrefn Rheolaeth Ddatblygu) (Cymru) 2012

Mae angen yr wybodaeth hon arnom er:

* prosesu eich cyngor o flaen cais
* prosesu eich ceisiadau cynllunio ac apeliadau
* paratoi Cytundebau Cymal 106
* trafod sylwadau a dderbynnir
* delio â materion gorfodaeth
* cysylltu â chi o ran gwaith ymchwil i’n galluogi i wella’r gwasanaethau a ddarparwn. Cawn gysylltu â chi trwy e-bost, llythyr neu ar y ffôn

**Gyda phwy fyddwn ni'n rhannu eich gwybodaeth?**

I alluogi'r Cyngor i brosesu eich cyfranogiad i’r broses a chydymffurfio â'n gofynion cyfreithiol, byddwn yn rhannu eich gwybodaeth gyda sefydliadau partner yn cynnwys:

* Yn fewnol o fewn Cyngor Blaenau Gwent
* Eich cynrychiolwyr cyfreithiol
* Cynghorau Cymuned neu Dref
* Dŵr Cymru
* ANC
* Yr Awdurdod Glo
* Gwasanaethau Cymru a’r Gorllewin
* Western Power
* Heddlu
* Ymddiriedolaeth Bywyd Gwyllt Gwent
* Ymddiriedolaeth Archaeolegol Morgannwg-Gwent
* Cadw
* CFWA
* Awdurdodau Cynllunio Lleol cyfagos
* Llywodraeth Cymru
* Yr Arolygaeth Gynllunio
* Darparwyr gwasanaethau TGC - SRS (Shared Resource Service Wales)
* Ymgynghorwyr Meddalwedd e.e. cefnogaeth ar gyfer Civica, Assure, GGP a DEF

**Beth yw'r sail gyfreithiol ar gyfer prosesu?**

Er mwyn cydymffurfio â'r GDPR, dim ond lle cyflawnir amod dan erthygl 6 y ddeddfwriaeth y caiff data personol ei brosesu.

Yn yr achos hwn, y sail gyfreithiol ar gyfer prosesu yw:

* Rhwymedigaeth gyfreithiol sy'n ei gwneud yn ofynnol i ni brosesu eich gwybodaeth bersonol
* Cyflawni tasg gyhoeddus, er enghraifft cyflawni ein rôl diogelu neu swyddogaeth cynllunio neu wasanaethau gwastraff

Os ydych wedi rhoi caniatâd i ni ddefnyddio eich gwybodaeth bersonol, mae gennych hawl i'w ddiddymu ar unrhyw amser. Os ydych eisiau diddymu eich caniatâd, cysylltwch os gwelwch yn dda â DataProtection@blaenau-gwent.gov.uk a dweud wrthym pa wasanaeth rydych yn ei ddefnyddio fel y gallwn drin eich cais.

***Pa mor hir fyddwn ni'n cadw eich gwybodaeth*?**

Dim ond cyhyd ag sydd angen y bydd y Cyngor yn cadw eich gwybodaeth. Serch hynny, mae’n bosibl y ceir amgylchiadau lle y bydd angen inni gadw eich gwybodaeth am gyfnod hwy. Gellir cael manylion llawn am ba mor hir y bydd y Cyngor yn cadw eich gwybodaeth drwy gysylltu â'r Adran berthnasol sy'n gyfrifol am y gwasanaethau rydych eu hangen.

Canolfan gyswllt y Cyngor: info@blaenau-gwent.gov.uk / 01495 311556.

**Rhoi gwybodaeth gywir**

Mae'n bwysig ein bod yn cadw gwybodaeth gywir a chyfredol amdanoch er mwyn asesu eich anghenion a darparu'r gwasanaethau priodol. Os oes unrhyw rai o'ch manylion wedi newid, neu y byddant yn newid yn y dyfodol, gofynnir i chi sicrhau eich bod yn dweud wrthym cyn gynted ag sy'n bosibl fel y gallwn ddiweddaru eich cofnodion.

Mai 2018